CELEX: 21991D0320(01)
Language: el
Date: 1991-01-23 00:00:00
Title: 91/145/ΕΟΚ:Απόφαση αριθ. 1/91 της επιτροπής τελωνειακής συνεργασίας ΑΚΕ-ΕΟΚ της 23ης Ιανουαρίου 1991 για την παρέκκλιση από τον ορισμό της έννοιας των «προϊόντων καταγωγής] για να ληφθεί υπόψη η ιδιαίτερη κατάσταση στο Λεσόθο όσον αφορά την παραγωγή ορισμένων συμπληρωμάτων

Avis juridique important

|

21991D0320(01)

91/145/ΕΟΚ:Απόφαση αριθ. 1/91 της επιτροπής τελωνειακής συνεργασίας ΑΚΕ-ΕΟΚ της 23ης Ιανουαρίου 1991 για την παρέκκλιση από τον ορισμό της έννοιας των «προϊόντων καταγωγής] για να ληφθεί υπόψη η ιδιαίτερη κατάσταση στο Λεσόθο όσον αφορά την παραγωγή ορισμένων συμπληρωμάτων  

Επίσημη Εφημερίδα αριθ. L 073 της 20/03/1991 σ. 0032 - 0033

Απόφαση αριθ. 1/91 της επιτροπής τελωνειακής συνεργασίας ΑΚΕ-ΕΟΚ  της 23ης Ιανουαρίου  1991  για την παρέκκλιση από τον ορισμό της έννοιας των «προϊόντων καταγωγής» για να ληφθεί υπόψη  η ιδιαίτερη κατάσταση στο Λεσόθο όσον αφορά την παραγωγή ορισμένων συμπληρωμάτων   (91/145/ΕΟΚ) Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ, Έχοντας υπόψη: την τέταρτη σύμβαση ΑΚΕ-ΕΟΚ που υπεγράφη στη Λομέ στις 15 Δεκεμβρίου 1989, την απόφαση αριθ. 2/90 του Συμβουλίου Υπουργών ΑΚΕ-ΕΟΚ της 27ης Φεβρουαρίου 1990 για τα μεταβατικά  μέτρα που εφαρμόζονται από 1ης Μαρτίου 1990  (1), και ιδίως το άρθρο 2 παράγραφος 1, Εκτιμώντας: ότι στο άρθρο 31 του πρωτοκόλλου αριθ. 1 της σύμβασης που αφορά τον ορισμό της έννοιας των  «προϊόντων καταγωγής» και τις μεθόδους διοικητικής συνεργασίας προβλέπονται παρεκκλίσεις από το εν  λόγω πρωτόκολλο στις οποίες προβαίνει η επιτροπή τελωνειακής συνεργασίας, κυρίως για να διευκολύνει  την ανάπτυξη των βιομηχανιών που υπάρχουν ή τη δημιουργία νέων βιομηχανιών 7  ότι τα κράτη ΑΚΕ υπέβαλαν αίτηση εκ μέρους της κυβέρνησης του Λεσόθο για παρέκκλιση από τον ορισμό  που αναφέρεται στο πρωτόκολλο αριθ. 1 όσον αφορά ορισμένα συμπληρώματα 7  ότι η αιτούμενη παρέκκλιση δικαιολογείται βάσει των σχετικών διατάξεων του πρωτοκόλλου αριθ. 1 και  δεν προκαλεί σοβαρή ζημία σε εγκαταστημένη κοινοτική βιομηχανία, υπό την προϋπόθεση ότι τηρούνται  ορισμένοι όροι σχετικά με τις ποσότητες, την επιτήρηση ή τη διάρκεια, ΑΠΟΦΑΣΙΖΕΙ: Άρθρο 1 Κατά παρέκκλιση από τις ειδικές διατάξεις του παραρτήματος  ΙΙ του πρωτοκόλλου αριθ. 1, τα προϊόντα που απαριθμούνται στο παράρτημα της παρούσας απόφασης, τα  οποία παρασκευάζονται στο Λεσόθο, θεωρείται ότι κατάγονται από τα κράτη ΑΚΕ υπό τις εξής  προϋποθέσεις. Άρθρο 2 Η παρέκκλιση που προβλέπεται στο άρθρο 1, αφορά προϊόντα που εξάγονται από  το Λεσόθο στην Κοινότητα μεταξύ 1ης Μαρτίου 1990 και 28ης Φεβρουαρίου 1993. Άρθρο 3 Οι αρμόδιες  αρχές του Λεσόθο λαμβάνουν τα αναγκαία μέτρα για την πραγματοποίηση ποσοτικών ελέγχων των εξαγωγών  των προϊόντων που αναφέρονται στο άρθρο 1 και αποστέλλει στην Επιτροπή, ανά τρίμηνο, κατάσταση με  τις ποσότητες για τις οποίες εκδόθηκαν, σύμφωνα με την παρούσα απόφαση, πιστοποιητικά κυκλοφορίας  EUR 1. Άρθρο 4 Τα κράτη ΑΚΕ, η Κοινότητα και τα κράτη μέλη έχουν την υποχρέωση, στο βαθμό που το  θέμα τους αφορά, να λάβουν τα αναγκαία μέτρα για την εφαρμογή της παρούσας απόφασης. Άρθρο 5 Η  παρούσα απόφαση αρχίζει να ισχύει την ημερομηνία έκδοσής της. Βρυξέλλες, 23  Ιανουαρίου 1991. Για την επιτροπή τελωνειακής  συνεργασίας ΑΚΕ-ΕΟΚ  Οι Πρόεδροι  Carlos MUΡOZ BETEMPS Ernest S. MPOFU  ΠΑΡΑΡΤΗΜΑ >ΘΕΣΗ ΠΗΝΑΚΑ>